《赋别区象先观察出都二首 其二》
明代·何吾驺

交游渐散酒人旁，谁复深情共醉乡。捧檄今为观察使，题诗曾忆尚书郎。

烟消砌雪寒逾白，骨老冈梅瘦转香。底事只今歌不得，长风吹送凤兮狂。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。